
Proprietà  letteraria. 


PREGHIERE 

POPOLARI  VENEZIANE 


Alla  dicitura  primitiva  popolare  non  è  stata  ag- 
giunta o  cambiata  parola  né  sillaba.  Si  è  giudicato 
preferibile  un  testo  fedele,  sebbene  talvolta  difettoso, 
ad  un  testo  alterato,  comechè  abbellito  dall'  arte. 


1. 

In  leto  me  ne  vago. 

In  leto  me  ne  vago. 

La  mia  vita  ghe  la  dago; 
Ghe  la  dago  a  San  Zuane. 

Che  el  mondo  no  me  ingane. 
Né  de  dì,  né  de  note 

Fin  al  punto  de  la  mia  morte: 
Segna  ti_, 

Segna  mi, 
Segna  el  leto  e  el  cavezal, 

Segna  mi  che  so'  mortai. 
In  nome  del  Padre,  del  Figliuolo  e  de  lo  Spirito 
Santo.  Ame. 


—  8 


Me  ne  vago  in  leto. 

Me  ne  vago  in  leto 

Co  1'  anzolo  perfeto, 
Co  T  anzolo  di  Dio, 

Co  la  Madona  e  co  '1  nome  di  Dio; 
Co  i  preti  a  cantando, 

E  co  '1  nome  di  Dio  a  sospirando 
Per  la  luna  e  per  el  sol, 

Per  el  nostro  santo  Salvator. 
Se  tre  volte  la  diremo, 

Le  pene  de  l' inferno  no  tocaremo. 


Me  ne  vago  in  leto. 

Me  ne  vago  in  leto 

Co  P  Anzolo  perfeto. 
Co  T  Anzolo  di  Dio, 

Co  San  Bortolomio, 
Co  la  Madre  benedeta, 

Co  Santa  Elisabeta, 
Co  i  quatro  Evangelista, 

Co  San  Giovani  Batista; 
Che  i  ine  porta  la  so  santa  benedeta  bencdizion  : 
Gesù,  Giusepe  e  Maria. 

Benedi  '1  cuor  e  ranema  mia. 

4. 

Vago  in  leto  .  . 

Vago  in  leto,  e  no  so  de  levar; 

Tre  grazie  a  Idio  ghe  vói  domandar: 
Confession,  comunion,  ogio  santo; 

In  nome  del  Padre,  del  Figliuolo  e  de  lo  Spirito  Santo.  A  me. 


5. 
In  leto  me  ne  andrò. 

In  leto  me  ne  andrò, 

Levarme  mi  no  so; 
Vu,  Signor,  che  lo  savè, 
Bona  guardia  me  fare; 
Prima  che  1'  anema  me  se  sparta  dal  corpo, 
Deme  agiuto  e  bon  conforto. 
In  nome  del  Padre,  del  Figliuolo  e  de  lo  Spirito  Santo, 
e  cussi  sia: 

Benedì  el  cuor  e  l'anima  mia. 


6. 
Bona  sera,  Madre  Maria. 

Bona  sera, 

Madre  Maria; 

Prima  a  vu 

Che  a  altra  dona  che  sia! 
Stela  del  siel. 

Luna  del  campo, 

Ve  dago  la  bona  sera  a  vu, 

E  al  vostro  Figliuol  Santo! 

7. 
Bona  sera,  Santi  .  . 

Bona  sera,  Santi  tuti! 

A  la  mia  morto  v'  invido  tuti; 
E  se  fussi  altretanti, 

A  la  mia  morte  v'  invido  tuti  quanti. 


8. 
Bona  sera,  morti  .  . 

Bona  sera,  morti,  a  vu! 

Anca  vualtri  gieri  come  nu; 
Anca  nualtri  deventaremo  come  vualtri: 

Bona  sera  a  tuti  quanti! 


9. 
Bona  sera  .  . 

Bona  sera  ai  vivi, 

E  riposo  ai  povari  morti; 
Bon  viagio  ai  naveganti, 

E  bona  note  a  tuti  quanti. 


10. 
Signor,  ve  ringrazio .  . 

Signor,  ve  ringrazio  che  m'  ave  benedio  e  custodio  in  sta 
santa  benedeta  note;  cussi  ve  prego  che  me  benedì  e 
custodì  anca  in  sta  santa  e  benedeta  giornada,  mi  e 
tuti  quei  de  casa  mia  e  de  questo  mondo. 
Se  cussi  ve  piase,  cussi  sia: 
Ave,  Gesù,  Giusepe  e  Maria! 


—  li  - 
11. 

Santa  Maria  possente. 

Santa  Maria  possente, 

Delibereme  da  la  mala  zente, 
Da  la  mala  sorte, 

Da  subitana  morte; 
Che  no  possa  perire 

Né  in  tera,  né  in  mare, 
Né  in  fogo,  né  per  via, 

Né  per  tute  le  parte  del  mondo  che  sia; 
Che  nissun  no  me  possa  dar  impasso,     - 

Nome  che  Gesù,  Giusepe  e  Maria; 
Che  no  sia  né  preso  e  gnanca  morto, 

Né  condanato  a  torto; 
Né  in  piazza  malmenato, 

E  né  in  prigion  ligato. 
A  vu.  Maria  SS.  sia  racomandato, 

A  quei  dodese  Apostoli, 
A  quei  quatro  Evangelista, 

A  San  Zuane  Batista, 
A  la  Crose  Costantina, 

A  la  beata  Santa  Catarina; 
Che  possa  andar,  star  e  ben  tornare, 

Come  che  à  fato  Gesù  Cristo  co  la  so  cara  Madre  ; 
Vergine  che  se'.  Vergine  che  sarè, 

Delibereme  co  la  virtù  che  ave: 
Metémela  e  tegnimela  sempre  adosso, 

Prima  per  Tanema  e  pò  per  el  corpo; 
Cussi  ve  piase,  e  cussi  sia: 

Ave,  Gesù,  Giusepe  e  Maria! 

12. 

Ve  saludo,  alta  Regina. 

Ve  saludo,  alta  Regina, 

Tuto  51  mondo  ve  s'inchina; 
Per  quel  fruto  che  portaste, 

Tuto  }ì  mondo  iluminaste: 
'Luminè  P  anima  mia, 

Dolze  Vergine  Maria. 
Dolze  Vergine  nasseste, 

Gesù  Cristo  partoriste; 
Madre  beata,  consoléme: 

Per  pietà,  sta  grazia  feme! 

13. 
Ama  Idio. 

Ama  ldio  e  no  falire, 

Tuto  el  mondo  lassia  dire; 
Lassa  dire  ciò  che  vole, 

Ama  Idio  de  bon  cuore; 
De  bon  cuore  e  de  bona  vose, 

Ama  Idio  in  su  la  erose; 
Su  la  erose  e  la  coIona, 

Ama  Idio  e  la  Madona; 
La  Madona  incoronata. 

Ama  Idio  e  la  Beata; 
La  Beata  sora  el  siel, 

Ama  Idio  e  San  Micel; 
San  Micel  xè  '1  re  dei  Santi; 

Ama  Idio  e  tuti  quanti; 
Tuti  quanti  a  la  morte  vien: 

Beati  quei  che  fa  del  ben  ! 

14. 

Angelo  mio  beato. 

Angelo  mio  beato. 

Guardeme  da  ogni  pecato; 
Guardeme  dolzemente, 

Che  no  peea  mortalmente. 
Né  col  cuor,  né  co  la  mente. 

Né  co  i  cinque  sentimenti; 
La  mia  boca  in  verità. 

El  mio  cor  in  umiltà. 
Alto  glorioso  Idio, 

Iluminè  el  cuor  mio, 
Doneme  fede,  speranza  e  carità, 
A  età  possa  dir  e  osservar  i  vostri  santi  e  divini 
Comandamenti. 


15. 
Presento  sto  Angele  Dei. 

Presento  sto  Angele  Dei 

A  F  Anzolo  custode  mei. 
Che  sia  quelo  che  me  benedissa, 

E  che  me  custodissa, 
E  me  compagna  de  giorno  e  de  note, 

In  fin  a  l'  ora  e  al  punto  de  la  mia  morte 
E  de  la  mia  angonia: 

Se  cussi  ve  piase,  cussi  sia. 
Ave^  Gesù;  Giusepe  e  Maria. 

16. 

Ve  oferisso,  Signor  .  . 

Ve  oferisso,  Signor  Idio,  ste  sante  e  benedete  orazion  che 
gò  dito  a  laude  de  vu  e  de  la  Madona  benedeta,  che 
sia  quela  che  me  fazza  'na  bona  putela,  savia,  divota, 
ubidiente  e  daben;  che  tegna  san  el  mio  papà,  la  mia 
marna,  i  mii  fradei  e  le  mie  sorele,  i  mi  barbi  e  mie 
amie  e  tute  le  creature  de  sto  mondo  e  de  casa  mia. 
Cussi  ve  piasa  a  perdonar  i  so  pecai  e  anca  i  mii, 
e  cussi  sia: 

Ave.  Gesù  e  Maria. 


17. 
Gesù,  Giusepe  e  Maria  (*). 

Gesù,  Giusepe  e  Maria, 

Mete  la  vostra  Santa  Man  avanti  de  la  mia. 
(1)  Mettendosi  al  lavoro. 


18. 

Anzolo  del  siel  (1). 

Anzolo  del  siel, 
Anzolo  di  Dio, 
Saludè  la  Regina  del  siel 
A  nome  mio! 

(l)  «  Ogni  ora  che  sona,  passa  un  anzolo  che  nualtri  no    vede- 
niu.  Lo  ciamemo  V  Anzolo  de  le  ore.  » 

49. 
Aqua  santa  .  .  (J). 

Aqua  santa  che  me  bagna; 

Spirito  Santo  che  me  compagna; 
Bruta  bestia,  va  via  de  mi: 
Spirito  Santo,  sta  co  mi. 
(1)  Entrando  in  chiesa  e  segnandosi  coli*  acqua  benedetta. 


20. 

Aqua  santa  .  . 

Aqua  santa  che  me  bagna. 
Gesù  Cristo  me  compagna; 

Aqua  santa  benedeta, 
I  pecati  me  desmeta; 

Croce  santa  e  Croce  degna. 
Dio  me  varda  e  Dio  me  segna. 


21. 
A  I'  altare  me  parecio. 

A  F  altare  me  parecio. 
Co  '1  mio  cuore  fato  neto; 

Se  '1  Signor  me  volesse  perdonare. 
Me  vorìa  comunicare. 

Ostia  Santa,  sempre  benedeta  sia: 
Daga  pase  e  riposo  a  l'anima  mia! 

sa 

Angioli  e  Santi 

Angioli  e  Santi, 

Vegnite  tuti  quanti 
A  v orzar  questo  mio  cuor. 
Che  drento  ga  da  intrar  el  Nostro  S 
(l)  Accostandosi  al  sacramento  della  comunione. 


23. 

Angioli  e  Santi  (2). 

Angioli  e  Santi, 

Vegnite  tuti  quanti 
A  serar  questo  mio  cuor, 
Che  drento  ghe  xè  intra  el  Nostro  Signor. 
(2)  Dopo  la  comunione. 


24. 
Santa  Barbara 

Santa  Barbara  e  San  Simon, 
Liberene  da  sto  ton: 

Liberene  da  sta  saeta, 
Santa  Barbara  benedeta. 


25. 

Ancuò  xè  Venare. 

Ancuò  xè  Venare, 

El  dì  che  xè  morto  '1  nostro  Signor. 

«  Tute  le  fogie  de  alboro  se  comovono  : 
Tute  quele  che  nel  mondo  si  ritrovano, 
Tanto  la  granda,  quanto  la  picola.  » 
Cussi  disse  ei  Nostro  Signor  streto  ligato, 
E  co  le  santissime  sue  cinque  piaghe  insanguinato. 
Dise  la  Beatissima  Vergine  Maria: 

—  Oh.  caro  Figliuolo,  la  vostra  pena  è  molto  granda!  — 

—  Oh,  cara  Madre,  la  vostra  parola  è  pur  vera.  — 

Se  al  mondo  se  ritrovasse  chi  al  Venare  tre  volte  la 
disesse  e  che  mai  no  la  falasse,  cavarla  tre  anime  dal 
Purgatorio:  una  per  so  padre,  una  per  so  madre  e 
una  anca  per  eio. 


.  26. 
Chi  voi  sentir  .  . 

Chi  voi  sentir  el  pianto  de  Maria, 

Divotamente  ascolta  ste  parole: 
I  barbari  Giudei,  con  un  gran  torto, 

El  caro  suo  Figliuol  i  volea  morto. 
Sentindo  questo,  Madre  Maria 

La  casca  in  tera  morta  trasmortìa. 
E  va  tre  Sante  Done  a  visitarla, 

Co  Jl  fazzoleto  i  oci  ghe  sugava; 


Ecola  giunta  ai  piedi  de  la  croce, 
Pianzando  e  sospirando  de  gran  cuore. 

El  suo  Figliuolo  ghe  risponde  intanto: 
—  Oh,  cara  madre,  no  star  pianzer  tanto; 

Parche  el  to  pianto  me  xè  un  fogo  ardente, 
E  sora  el  capo  mio  me  xè  un  bogiente.  — 


-  Il 


— -  E  ti,  barbaro,  vatene  via  de  qua; 

El  mio  Figliuol  su  le  mie  brazzie  me  sia  racomandà  (1).  - 
Questa  xè  la  orazion  de  la  Madona; 
E  chi  la  sa,  la  diga; 

E  chi  no  la  sa,  se  la  fazza  dir; 
Per  trentasie  matine  no  falir, 

De  mala  morte  no  la  ve  farà  morir; 
Se  andare  in  aqua,  no  la  ve  farà  negar; 

Se  andare  in  fogo,  no  la  ve  farà  brusar; 
Tre  volte  l'ano  la  ve  vignare  a  visitar: 

De  Nadal,  de  Pasqua,  de  mezo  istà. 
La  mia  anema  ve  sia  racomandà! 

(1)  Queste  parole  si  vorrebbero  dirette  al  Giudeo  Malco,  sul  conto 
del  quale  corre  la  Leggenda  che  qui  viene  riportata  tal  quale: 

Malco  a  la  Colora. 
Malco  el  giera  el  capo  dei  Giudei  che  ga  fato  morir  Nostro  Si- 
gnor. El  Signor  ga  perdona  a  Ulti,  e  anca  al  bon  ladron;  ma  a  Malco 
no  *1  ga  mai  perdona,  parche  el  xè  sta  quelo  che  gadàun  s'eiafo 
a  la  Madona.  El  l'à  confina  s' un  monte,  e  '1  l'à  condanà  a  girar, 
senza  mai  fermarse,  atorno  atorno  a  'na  coIona  finché  mondo  sarà 
mondo.  Ogni  volta  eh'  el  gira  atorno,  el  ghe  dà  un  s'eiafo  a  sta 
coIona  per  ricordo  del  s'eiafo  che  el  ga  dà  a  la  Mare  del  Signor. 
Forza  de  caminar  e  de  caminar  atorno  sta  coIona,  el  s' à  fonda: 
e  adesso  el  xè  finamente  al  colo  ;  e  quando  el  sarà  soto  co  la  testa 
e  luto,  xè  termina  el  mondo,  e  Idio  pò  el  destinare  in  dove  che 
el  ga  da  metarlo.  A  tuli  quei  che  va  a  vedarlo,  parche  ghe  ne  xè 
de  quei  che  ghe  va,  el  ghe  dimanda  se  ghe  xè  ancora  done  che 
fruta;  e,  co' i  ghe  disede  sì,  el  tra  un  gran  sospiro  e  el  torna  a 
girar,  e  el  dise:  -1  Ghe  xè  tempo!  —  parche,  prima  che  regna  la 
fin  del   mondo,  le  done  le  ga  da  star  set' ani  senza  trillar. 

27. 

L'  orazion  del  Venare. 

(Frammento). 

Quei  cani  Giudei  ve  1'  à  ligato, 

Sui  Monte  Calvario  i  Tà  menato. 
La  corona  d"  oro  i  ga  levato, 

E  quela  de  spini  i  ga  presentato. 
Chi  tre  volte  al  Venare  la  dirà, 

Le  pene  de  T  Inferno  no  tocarà; 
E  chi  tre  volte  al  Venare  la  farà  dire, 

De  mala  morte  no  potrà  morire. 


28. 
£  Maria  del  gran  lemento. 

E  Maria  del  gran  lemento 

S?  à  partì  dal  movimento  (1), 
Co  gran  pianto,  co  gran  vose, 

A  cercar  el  Legno  de  la  Crose, 
Umilmente  lo  cercò. 

Umilmente  lo  trovò. 
—  E  mi  son  Madre  Maria, 

Che  porto  in  peto  'na  gran  dolcia!  — 
Zenocio  nudo, 

Tera  sagra. 

Candela  impizzà: 
No  ghe  sarà  né  don,  uè  grazia, 

Che  el  Figliuol  di  Dio  no  ve  la  fazzia. 

(i)  «  Ne  le  orazion  se  dise  anca  dei  spropositi;  ma  no  conta. 
Idio  sa  che  nuaitri  no  senio  boni  de  dirle  giuste,  e  ghe  basta  che. 
co'  le  se  dise,  ghe  sia  el  cuor  e  la  fede:  che  voi  dir  la  bona  iu- 
teuzion.  » 

29. 

Quando  è  rissussitato  .  . 

Quando  è  rissussitato  el  Nostro  Signor, 
El  dise  :  —  Oh  Madre,  oh  Santa  Vergine  Maria  ! 
Le  mie  cinque  piaghe  cossa  che  le  me  dolìa!  — 

Se  fusse  qualche  Cristian  o  qualche  cristiana 
Che  me  la  disesse  tre  volte  '1  giorno 

per  bontà,  per  cortesia. 
Nove  pecati  al  giorno  ghe  perdonarla. 

Se  fusse  un  mese  avanti  la  so  morte, 
Un  Anzolo  del  siel  ghe  mandarla; 
Se  no,  Nostro  Signor  istesso  ghe  vegnaria. 


50. 
0  gente  che  passate  .  . 

0  gente,  che  passate  per  la  via, 
Venite  a  visitar  questo  dolente; 
L'è  scrito  per  le  mani  de  Maria, 
Quela  de  Gesù  Cristo  onipcssente: 

«  La  se  n'andava  ai  piedi  de  la  Croce. 
»  Chiamando  '1  suo  figliuol  de  alta  voce, 
»  Chiamando  '1  suo  figliuol  di  vero  cuore: 
»  —  Questa  è  la  volta  che  lo  trovo  morto  !  — 

»  Per  le  cinque  ferite  che  r  aveva, 
»  Do  su  le  sante  brazzie,  e  do  su  i  santi  piedi, 
»  E  quela  del  santissimo  costato, 
»  Che  el  sangue  ghe  butava  mescolato.  - 

»  Oh,  sangue,  sangue  sparso  per  el  mondo, 
v)  Andando  in  paradiso  a  Y  altro  mondo!  » 
Chi  la  dirà  e  chi  la  farà  dire. 
De  mala  morte  no  potrà  morire. 

E  chi  tre  volte  '1  dì  farà  dir  questa, 
Idio  ghe  l'ascrivarà  per  una  messa; 
E  miTò  dita,,  e  lori  i  l' à  ascoltada : 
In  cìel  e  in  tera  la  sarà  presentada.  Ame. 


31. 
Spirito  Santo  .  . 

Spirito  Santo,  de  tute  le  ore 
Vegnite  a  visitar  l'anima  mia; 
Fate  che  sia  serva  del  Signore, 
Devota  de  la  Vergine  Maria. 

A  la  Madona  gò  dona  '1  mio  cuore. 
Per  essar  scrita  in  la  sua  compagnia; 
E  me  revolgo  con  dolore  e  pianto: 
Me  recomando  a  vu.  Spirito  Santo. 


32. 
Verbum  Dei. 

Verbum  Dei,  Nostro  Signore, 

Che  è  dipinto  su  la  Croce; 
E  la  Croce  è  tanto  bela. 

Che  la  vien  dal  siel  in  tera  ; 
E  la  Croce  è  tanto  dolorata, 

Che  la  gloria  di  Dio  ne  1'  à  guadagnata. 

oo. 

Ve  saludo,  bela  Dama. 

Ve  saludo,  bela  Dama; 

Vu  se'  figlia  de  Sant'Àna. 
Vu  se'  madre  de  lo  Re: 

Socorè  quei  che  podè. 

Ve  saludo,  verzenela, 

Che  del  ciei  pare  Jna  stela  1 
Quela  bela  compagnia: 

Gesù,  Giusepe  e  Maria! 

Ve  saludo,  gran  Regina; 

Se'  'na  bela  pelegrina, 
Caminando  in  ne  P  Egito 

Con  Giusepe  e  Gesù  Cristo, 

Gesù  Cristo  caminava, 
Tuti  i  albori  s*  inchinava 

Per  veder  la  sua  presenza, 
Per  por  targhe  riverenza. 

Co'  i  xè  rivai  in  Egito, 
I  à  trova  un  picolo  sito 

Co  "na  povara  caseta, 
Co  'na  picola  staleta. 

Gesù  Cristo  d'  ani  sete 
Sempre  stè  in  Nazarete, 

Quela  patria  de  Maria, 
Quela  bela  compagnia. 

De  dodese  ani  determinava, 
E  nel  Tempio  desputava; 

E  fasseva  gran  dotori, 
E  fasseva  gran  stupori. 

Nel  veder  la  sua  presenza. 
Nel  sentir  la  sua  sapienza, 

Tuta  quela  compagnia: 
—  Questo  xè  el  vero  Missìa.  - 

Quando  è  giunta  la  sua  madre, 
Tute  quante  quele  squadre 

Ghe  diseva:  —  Vostro  figlio 
Ga  'n'  idea  da  paradiso.  — 

Gesù  Cristo  de  trentatrè  ani 
Scomenziava  i  so  afani; 

E  Maria  con  gran  dolor 
Contemplava  la  so  Passion. 

Gesù  Cristo  giera  in  croce 
Che  pativa  pene  atroce: 

A  Maria,  che  lagrimava, 
Gesù  Cristo  ghe  parlava: 

—  Madre  mia,  so'  in  tanti  afani: 
Vostro  figlio  sarà  Giovani.  — 


Il'à  tolto  da  la  croce, 
E  Maria  con  bassa  voce: 

—  Figlio  mio,  quanti  dolori 
Per  sti  povari  pecatori!  — 

E  Maria  co  un  gran  pianto 
Lo  portò  in  Sepolcro  Santo; 

Co  le  tre  Marie  pò  insieme, 
Ritornò  in  Gerusaleme. 


34. 
E  la  Madona 


E  la  Madona  se  ne  va  vìa, 

E  la  se  volta  da  drio  e  davanti; 

E  la  vede  'na  rosa  che  fiorisse, 

E  la  s' inchina  per  tior  su  la  rosa. 

E  pò  la  dise:  —  Ohimè  che  son  grossa! 

Vorave  aver  un  cortelin  d'  arzento, 

Per  vedar  cossa  che  gò  in  drento.  — 

La  sente  'na  vose  che  ghe  dise: 

—  No,  no!  no  el  fé,  cara  Madona  madre, 

Che  nassarò  la  note  de  Nadal; 

Farò  slusir  le  stele  più  del  sole, 

Farò  cantar  i  gali  a  meza  note.  — 


Gesù  bambino  nasse. 

Gesù  bambino  nasse 
In  tanta  povertà, 
Né  panesei,  nò  fasse, 
Nò  fogo  da  scaldar. 

El  bo'  co  T  asenelo 
Lo  stava  a  riscaldar; 
Sant'  Isepo  veciarelo 
Lo  stava  a  rimirar. 

Maria  la  lo  mira, 
E  Satana  sospira; 
Parche  V  è  nato  al  mondo 
Tuti  se  poi  salvar. 

Tre  Magi  da  l'Oriente 
L'andava  a  visitar, 
Tuti  co  '1  cuor  dolente  (i) 
D'  andarlo  a  rimirar. 

Ognun  fava  legrezza: 
—  Xè  nato  '1  Salvator, 
El  fior  d'ogni  belezza, 
E  tuto  pien  d'  amor. 

Vegnite  a  la  capana 
A  ritrovar  Gesù; 
La  figlia  de  Sant'Ana 
Gà  partono  Gesù. 

Sta  note,  a  meza  note, 
Xè  nato  '1  bon  Signor: 
Quest'  è  la  vera  luce 
Che  in  ciel  farà  splendor.  — 

(1)  «  Dolente,  parche  el  giera  in  quela  miseria.  » 

56. 
Bela  note  de  Nadal. 

Bela  note  de  Nadal, 

Bela  messa  vói  cantar; 
Canta,  canta  rose  e  fior, 

Che  xè  nato  Nostro  Signor; 
El  xè  nato  in  Betaleme 

Fra  el  bo'  e  1'  asenelo; 
L'  asenelo  de  Maria, 

Tuti  i  Anzoli  in  compagnia. 
Chi  la  sa  e  chi  la  canta, 

Dio  ghe  daga  la  gloria  santa; 
Chi  la  sa  e  chi  la  dise, 

Dio  ghe  daga  '1  Paradiso. 


o7. 
Pastorela  de  Nadal  (*). 

—  Vuto,  Bepo,  che  andagàm 

A  catar  el  bambinel? 

Sa  via,  subito  coriam, 

To'  su  in  bota  chelst'  agnel. 
Dighe  al  famulo  eh'  el  staga 

Fine  fine  che  vegnèm, 

Che  in  mungendo  intanto  el  vaga, 

Ch'  el  formagio  poi  farem. 

(i)  I  pastori  sono  raffigurati  in  due  giovani  del  Friuli,   e  si  è 
voluto  in  qualche  maniera  imitarne  il  dialetto. 

Catarem  la  verzenela, 
Come  za  gavè  sentù 
Da  quel  anzolo,  che  bela 
La  xè  piena  de  svertù. 

Vito!  ivi  quel  slusor 
Che  risplende  pi  del  sol?  — 
Lì  ve  ghèn  el  Nostro  Signor, 
Idio  Padre  %  '1  suo  Figliol; 

—  Al  canton  (1)  ghe  xè  anca  egia  (2) 
Che  ne  sguarda  con  amor, 
E  la  xè  'na  smaravegia, 
Né  sbramar  possiam  de  pi. 

Senti,  Bepo,  che  bei  canti 
Che  se  sente  là  de  su! 
I  anzoleti  bogi  e  santi 
Xè  vegnui  slodar  Gesù. 

Cavite  adesso  la  bareta, 
Sto  baston  lo  meti  chi, 
E  sta  sgialmara  un  po'  me  neta: 
Vien  bel  belo  adrio  de  mi.  — 

(1)  Accanto.    \Z)  Ella. 


38. 
El  mese  de  Nadal. 

Questo  è  quel  mese  che  per  nostro  amor 
Xè  nato  in  Betaleme  el  Nostro  Salvator; 

E  se  ve  piase  che  ve  diga  i  Santi, 
Mi  ghe  dirò  un  paron  a  tuti  quanti. 

El  primo  de  Dissembre,  Santa  Candida, 
Ai  dò*  vien  San  Damiano  da  'Lissandria; 

Ai  tre,  vien  San  Fransesco  Saverio. 

Ai  quatro,  Santa  Barbara  beata, 

Quela  che  da  so  padre  fu  decolata  ; 
Ai  sinque,  vien  San  Basso  da  Nisséa, 

Ai  sie,  San  Nicolò  che  va  per  via; 
Ai  seie^  Sant'Amoroso  da  Milan, 

Ai  otO)  Consession  Santa  Maria; 
Ai  nove^  San  Provolo  benedeto, 

Ai  diese,  la  Madona  de  Loreto; 
Ai  undese*  vien  San  Damaso  papa, 

Ai  dodese,  San  Paolo  vescovo  de  Clesia, 

Ai  tredese,  vien  Santa  Lussia; 
Ai  quatordese,  vien  San  Spirignon, 

Ai  quindese,  vien  San  Valarion  ; 
Ai  sedese,  vien  quei  tre  fanziuli 

Che  canta  el  benedice  e  Y  in  fornace  (1); 
Ai  disisete,  vien  San  Lazaro,  quelo 

De  Marta,  Madalena  e  so  fradelo; 
Ai  disdoto.  San  Cosmo  benedeto, 

Ai  disnove.  San  Demetrio  de  l' Egito; 
Ai  vinti)  vien  San  Piero  Grisostomo, 

Ai  vintiun^  San  Tornio  Apostolo  ; 
Ai  vintidò>  vien  Vitorio  Santo, 

Ai  vintitrè,  vien  Vitoria  Santa; 
Ai  vintiquatro,  San  Gregorio  prete,, 

Che  porta  bone  nove  e  bone  feste. 
Questa  xè  quela  note  santa  e  bela. 

Che  porta  gloria  in  siel  e  pase  in  tera  ; 

(1)  Cioè  il  Canticum  tri  uni  pucrorum  in  fornace. 

Ve  prego  che  intende  quel  che  vói  dir  : 
Nel  Presepio  xè  nato  un  bel  bambin. 

Ài  vintisinque,  la  Natività  Santa, 
Ai  vintisie,  vien  Stefano  Santo  ; 

Ai  vintisetej  San  Giovani  Evangelista, 
Ai  vintioto,  i  'Nossenti  tuti  quanti  ; 

Ai  vintinove,  vien  San  Tomaso, 

Ai  trenta^  San  Liberal,  e,  se  no  basta. 
Ai  trentun.  San  Silvestro  papa. 

Sia  lodato  el  Nostro  Signor  Mio, 
Anca  per  sto  ano  gavemo  finio  ; 

Un  altro  ano  ritornaremo, 
Se  in  grazia  de  Dio  nu  arivaremo. 


(  Variante). 

Ai  sie,  San  Nicolò  che  va  per  via; 

Ai  sete,  Sant'  Ambroso  da  Milano  ; 

Ai  oto,  Consession  Santa  Maria; 

Ài  dodese  convien  che  disuniamo, 

Parche  ai  tredese  vien  santa  Lussia; 

Ai  vintiun,  vien  San  Tornio  che  canta  ; 

Ài  vintisinque,  la  Natività  Santa; 

Ài  vintisie,  San  Stefano  Beato; 

Ài  vintisete,  San  Zuane  Evangelista; 

Ài  vintioto,  i  'Nossentini  Santi; 

Ài  trentaun,  xè  terminai  tuti  quanti. 

59. 

Erode  traditore. 

—  Erode  traditore.  — 
Se  sente  a  ragionar, 
—  Xè  nato  Jl  bon  Signore. 
I  figli  voi  mazziar.  — 

Le  madre  tute  aflite 
Se  sente  a  lagrimar  ; 
Le  xè  le  dolorite, 
Che  i  figli  voi  mazziar. 

1  figli,  le  madre 
Ingani  le  squadre: 
Chi  ga  bambini  in  fazze 
Da  Erode  sia  porta.  — 

Se  ne  fugìo  Maria, 
In  tei' Egito  andò, 
Su  quela  capanela 
Che  un  Angiolo  avisò. 

Mentre  Maria  passava, 
Ogni  dolor  svanìa: 
Volevan  portar  via 
El  bambinel  Gesù. 

Maria  che  ben  saveva 
De  lavorar  de  fin, 
lsepo  che  segheva 
Insieme  co  '1  bambin; 

lsepo  da  legname, 
Maria  filava  stame; 
Maria  filando  stame, 
Se  guadagnava  'l  pan. 

40. 

El  Zioba  Santo. 

El  Zioba  Santo,  che  la  lo  spetava, 
El  so  caro  figliuol  mai  no  vegniva 

El  Venare  Santo  la  se  ne  va  via, 
Co  san  Giovani  la  se  ne  scontria. 

—  Giovani,  Giovani  !  per  Y  amor  che  te  porto, 
Sapime  dir  se  '1  mio  figliuol  xè  morto.  — - 

—  Sì  sì,  Madre  Maria,  che  lo  go  visto: 

El  giera  in  fra  de  un  bosco  e  do  ladroni; 
Si  sì,  Madre  Maria,  se  intarderete, 
El  figliuol  vostro  morto  trovarete.  — 

—  Cagni  Giudei^  deme  el  mio  figliuolo, 

0  vivo  o  morto  in  le  mie  brazzie  '1  voglio  ; 
No  ghe  n'aveva  altro  che  quel  solo, 

No  gò  più  nissun  che  me  daga  conforto; 
E  so'  desferenzià  da  le  altre  madre, 

Avendo  perso  '1  figlio  e  anca  el  padre. 
Cagni  Giudei,  deme  Jl  mio  figliolo, 

0  vivo  o  morto  in  le  mie  brazzie  '1  voglio  !  • 
Cussi  la  Madona  cascò  svenìa: 

Un  goto  d'aqua  rosa  i  la  bagnìa. 


41. 

Maria  Madalena . . 

Maria  Madalena,  istoria  bela. 
Quando  fu  morto  Lazzaro  e  so  sor  e  la, 
E  quando  scomenziò  morir  so  pare. 
Un  bel  palazzo  aveva  Madalena; 

El  gì  era  pien  de  oro  e  pien  de  arzente 
La  se  fa  al  finestrin  per  riguardare. 
La  se  fa  al  finestrin  per  riguardare  : 
La  vede  Gesù  Cristo  a  ripassare. 

In  nel  passar,  no  la  glie  dise  gnente  : 
Se  ne  va  via  cussi  pietosamente. 
La  va  a  la  porta  de  San  Simion: 

—  «  Simion,  Simion?  »  —  «  Chi  bate  a  questa  porta?  »  - 

—  «  Simion,  Simion?  »  — «  Chi  bate  a  questa  porta?  »  - 

—  ce  La  xè  la  Madalena  pecatrice.  »  — 

—  «  Tire  '1  spagheto,  che  la  vegna  in  casa.  »  — 
Soto  la  tola  la  se  inzenociava. 

Soto  la  tola  la  se  inzenociava, 
I  piedi  al  bon  Gesù  la  ghe  lavava; 
No  T  à  trova  né  manto,  né  tovagia, 
Co  le  so  bionde  drezze  la  ghe  li  sugava. 

—  «  Levite  suzo,  Maria  Madalena, 
T'ò  perdonato  di  colpa  e  di  pena; 
Di  colpa,  di  pena  e  di  pecato, 
Levite  suzo,  che  t' ò  perdonato.  »  — 

—  a  Adesso,  Signor,  che  m'avè  perdonato, 
Su  'na  grota  scura  me  ne  vói  andare; 
Senza  mai  beve  e  senza  mai  mangiare, 
La  penitenza  mi  la  voglio  fare: 

Trentatrè  ani  me  ne  voglio  stare, 
Aqua  de  fosso  me  ne  vói  bere, 
Radise  de  erba  me  ne  vói  mangiare  : 
La  penitenza  vignarà  a  finire.  »  — 

42. 

Vignare  el  mondo. 

Vignarà  el  mondo  che  se  finirà, 
Che  saremo  lì  tanto  dolente, 
Che  no  savaremo  più  dir  gnente, 
E  ne  tremarà  più  el  corpo 
Che  la  fogia  del  bosco; 
E  ne  tremarà  più  F  anema 
Che  le  fogie  de  V  erba. 
Passaremo  per  le  porte  de  l' Inferno  : 
Le  sarà  più  verte  e  più  slargate; 
Passaremo  per  le  porte  del  Paradiso: 
Le  sarà  più  strete  e  più  serate. 
Ghe  sarà  'na  voseta  in  cielo. 
Che  dirà  :  —  Chi  xè  quelo  ?  — 
•—  L'  è  'na  povara  anemela 
Che  voi  andar  in  Paradiso!  — 


43. 
La  Yale  de  Giosafate. 

(Frammento) 

—  Anca  ti.  Giovarla^  ti  morirà, 

E  in  Vale  de  Giosafate  ti  andarà  ! 
Là,  ti  te  riscontrarà  co  quel  falso  nemigo, 

Co  quel  serpente  antigo; 
Ti  ghe  dirà: 

Falso  nemigo,  tirite  in  là; 
No  me  vardar,  no  me  avissinar, 

Per  quele  mile  erose  che  ti  m'à  fato  far.  — - 

44. 

E  una,  e  una. 

E  una  ...  e  una: 

E  una  xè  la  luna. 
Chi  à  crea  sto  mondo, 

L5  è  sta  H  Nostro  Signor. 

E  dò  ...  e  dò  : 

L'  aseno  e  '1  bò, 

El  bambin  e  la  cuna, 

El  sol  e  la  luna. 
Chi  à  crea  sto  mondo, 

L3  è  sta  9l  Nostro  Signor. 

E  tre  ...  e  tre: 

I  santi  tre  Re  Magi, 

L' aseno  e  '1  bò, 

El  bambin  e  la  cuna, 

El  sol  e  la  luna. 
Chi  à  crea  sto  mondo, 

1/  è  sta  'l  Nostro  Signor. 

E  quatro  ...  e  quatro: 

I  quatro  Evangelista, 

I  santi  tre  Re  Magi, 

L' aseno  e  '1  bò, 

El  bambin  e  la  cuna, 

El  sol  e  la  luna. 
Chi  à  crea  sto  mondo, 

U  è  sta  Jl  Nostro  Signor. 

E  cinque  ...  e  cinque  : 
Le  cinque  piaghe  del  Nostro  Signor, 


—  35  — 

I  quatro  Evangelista, 
I  santi  tre  Re  Magi, 
L'  aseno  e  'l  bò, 
El  bambin  e  la  cuna, 
El  sol  e  la  luna. 
Chi  à  crea  sto  mondo, 
L'  è  sta  3l  Nostro  Signor. 

E  sie  .  .  .  e  sie: 

I  sie  gali  de  Galilea, 

Le  cinque  piaghe  del  Nostro  Signor, 

I  quatro  Evangelista, 

I  santi  tre  Re  Magi, 

L' aseno  e  '1  bò, 

El  bambin  e  la  cuna, 

El  sol  e  la  luna. 
Chi  à  crea  sto  mondo, 

L3  è  sta  3l  Nostro  Signor. 

E  sete  ...  e  sete: 

Le  sete  alegrezze  de  la  Madona, 

I  sie  gali  de  Galilea, 

Le  cinque  piaghe  del  Nostro  Signor, 

I  quatro  Evangelista, 

I  santi  tre  Re  Magi, 

L'  aseno  e  Jl  bò, 

El  bambin  e  la  cuna, 

El  sol  e  la  luna. 
Chi  à  crea  sto  mondo, 

L3  è  sta  3l  Nostro  Signor. 

E  oto  .  .  .  e  oto: 
Li  oto  portoni  de  Roma., 

Le  sete  alegrezze  de  la  Madona, 
1  sie  gali  de  Galilea, 
Le  cinque  piaghe  del  Nostro  Signor, 
I  quatro  Evengelista, 
I  santi  tre  Re  Magi, 
L'  aseno  e  '1  bò, 
El  bambin  e  la  cuna, 
El  sol  e  la  luna. 
Chi  à  crea  sto  mondo, 
1/  è  sta  3l  Nostro  Signor. 

E  nove  ...  e  nove: 

I  nove  cori  de  Ànzoli, 

Li  oto  portoni  de  Roma, 

Le  sete  alegrefcze  de  la  Madona. 

I  sie  gali  far  Galilea, 

Le  cinque  piaghe  del  Nostro  Signor, 

I  quatro  Evangelista, 

I  santi  tre  Re  Magi, 

L' aseno  e  '1  bò, 

El  bambin  e  la  cuna, 

El  sol  e  la  luna. 
Chi  à  crea  sto  mondo, 

U  è  sta  7  Nostro  Signor. 

E  diese  ...  e  diese: 
I  diese  comandamenti  de  la  Lege  di  Diu* 
1  nove  cori  de  Anzoli, 
Li  oto  portoni  de  Roma, 
Le  sete  alegrezze  de  la  Madona, 
I  sie  gali  de  Galilea, 
Le  cinque  piaghe  del  Nostro  Signor, 
I  quatro  Evangelista, 

I  santi  tre  Re  Magi, 
L'  aseno  e  '1  bò5 
El  bambin  e  la  cuna, 
El  sol  e  la  luna. 
Chi  à  crea  sto  mondo , 
Ly  è  sta  H  Nostro  Signor. 

E  undese  ...  e  undese: 

Maria  Vergine, 

I  diese  comandamenti  de  la  Lege  di  Dio, 

I  nove  cori  de  Anzoli, 

Li  oto  portoni  de  Roma, 

Le  sete  alegrezze  de  la  Madona, 

I  sie  gali  de  Galilea, 

Le  cinque  piaghe  del  Nostro  Signor, 

I  quatro  Evangelista, 

I  santi  tre  Re  Magi, 

L'  aseno  e  '1  bò, 

El  bambin  e  la  cuna, 

El  sol  e  la  luna. 
Chi  à  crea  sto  mondo, 

1/  è  sta  'l  Nostro  Signor. 

E  dodese  ...  e  dodese: 
I  dodese  Apostoli  del  Nostro  Signor, 
Maria  Vergine, 

1  diese  comandamenti  de  Ja  Lege  di  Dio, 
I  nove  cori  de  Anzoli, 
Li  oto  portoni  de  Roma, 
Le  sete  alegrezze  de  la  Madona, 
I  sie  gali  de  Galilea, 
Le  cinque  piaghe  del  Nostro  Signor, 
I  quatro  Evangelista, 

I  santi  tre  Re  Magi, 
L'  aseno  e  '1  bò, 
El  bambin  e  la  cuna, 
El  sol  e  la  luna. 
Chi  à  crea  sto  mondo, 
L3  è  sta  7  Nostro  Signor. 

E  tredese  ...  e  tredese: 

Le  tredese  grazie  de  Sant'  Antonio, 

I  dodese  Apostoli  del  Nostro  Signor, 

Maria  Vergine, 

I  diese  comandamenti  de  la  Lege  di  Dio, 

I  nove  cori  de  Anzoli, 

Li  oto  portoni  de  Roma, 

Le  sete  alegrezze  de  la  Madona, 

I  sie  gali  de  Galilea, 

Le  cinque  piaghe  del  Nostro  Signor, 

I  quatro  Evangelista, 

I  santi  tre  Re  Magi, 

L' aseno  e  '1  bò, 

El  bambin  e  la  cuna, 

El  sol  e  la  luna. 
Chi  à  crea  sto  mondo , 

U  è  sta  'l  Nostro  Signor. 

E  quatordese  ...  e  quatordese: 
Le  quatordese  Stazioni, 
Le  tredese  grazie  de  Sant'  Antonio, 
I  dodese  Apostoli  del  Nostro  Signor, 
Maria  Vergine, 

I  diese  comandamenti  de  la  Lege  di  Dio, 
I  nove  cori  de  Anzoli, 
Li  oto  portoni  de  Roma, 

Le  sete  alegrezze  de  la  Madona, 
I  sie  gali  de  Galilea, 
Le  cinque  piaghe  del  Nostro  Signor, 
I  quatro  Evangelista, 
I  santi  tre  Re  Magi, 
L'  aseno  e  '1  bo, 
El  bambin  e  la  cuna, 
El  sol  e  la  luna. 
Chi  à  crea  sto  mondo^ 
L3  è  sta  3l  Nostro  Signor. 

E  quindese  ...  e  quindese: 

I  quindese  Misteri  del  Nostro  Signor, 

Le  quatordese  Stazioni, 

Le  tredese  grazie  de  Sant'  Antonio, 

I  dodese  Apostoli  del  Nostro  Signor, 

Maria  Vergine, 

I  diese  comandamenti  de  la  Lege  di  Dio, 

I  nove  cori  de  Anzoli, 

Li  oto  portoni  de  Roma, 

Le  sete  alegrezze  de  la  Madona, 

I  sie  gali  de  Galilea, 

Le  cinque  piaghe  del  Nostro  Signor, 

I  quatro  Evangelista, 

I  santi  tre  Re  Magi, 

L'  aseno  e  '1  bò, 

El  bambin  e  la  cuna, 

El  sol  e  la  luna. 
Chi  à  crea  sto  mondo, 

U  è  sia  Jl  Nostro  Signor. 

45. 

Anzoleto  che  vien  dal  Paradiso. 

—  Anzoleto  che  vien  dal  Paradiso, 

Me  savaressi  insegnar  qualche  novela?  — 

—  Una  dona,  che  à  nome  Maria  bela, 
In  testa  porta  'na  gentil  corona, 

In  dosso  porta  un  manto  celestino, 

Ne  le  sue  sante  brazzia  un  bel  bambino. 

La  lo  tien  cussi  streto,  che  no  la  lo  poi  lassiare, 
E  tuta  la  gente  la  fa  inamorare; 

L'  è  cussi  belo  e  cussi  grazioseto, 
Che  per  nome  '1  se  ciama  Gesù  Benedeto.  — 


Ana  Susana. 

Àna  Susana, 

Rispondi  a  chi  te  ciama; 
Alza  la  vose. 

Basa  sta  erose; 
Varda  soto  '1  leto, 

Ghe  sarà  Sant"  Isepo. 

—  Sanf  Isepo  veciarelo, 

Cossa  gaveu  in  quel  bel  eestelo? 

—  'Na  fassa  e  un  paneselo, 
Per  infassar  Gesù  belo.  — 

Gesù  belo,  Gesù  d'  amor, 
Per  infassar  el  Nostro  Signor; 

Co  tre  ciodi  i  1'  à  inciodato, 
Co  'na  lanza  strapazzato. 

Chi  la  leze  e  chi  la  sa, 
In  paradiso  i  andarà; 

Chi  no  la  leze,  e  chi  no  la  sa, 
A  casa  del  diavolo  i  andarà. 


47. 
Ti  Naneto,  ti  Naneto. 

Ti  Naneto,  ti  Naneto, 

Porta  F  ogio  a  San  Beneto; 
San  Beneto  no  lo  voi: 

Ghe  lo  porta  al  suo  figliuol; 
El  suo  figliuol  manco  che  manco: 

Ghe  lo  porta  a  lo  Spirito  Santo; 
Lo  Spirito  Santo  el  lo  pia, 

El  lo  mete  su  'na  botìa, 
E  quel  che  ghe  vanza 

El  lo  mete  su  Jna  lampeda: 
0  lampeda,  o  lampedeta, 

El  bon  Gesù  in  cuneta; 
La  Madona  che  lavava, 

Sant'Isepo  destirava: 
—  Tasi,  bambin,  che  late  ¥  ò  dà, 

Che  pan  no  ghe  n'ò: 

Tasi,  bambin,  fin  che  vivarò.  — 


48. 

Pater  Noster  grando. 

Pater  Noster  grando, 

Tuti  i  anzoli  va  cantando 

Co  la  so  boca  d'  arzento: 

Doman  sarà  bon  tempo. 
Bon  tempo  che  sarà, 

La  Madona  passarà 
A  gridando:  —  Figlio  mio, 

Quanto  late  V  ogio  dà?  — 
Un  bambin  de  cinque  ani 

Batizà  da  San  Giovani, 
E  col  nome  de  Maria, 

E  '1  Signor  in  compagnia. 


49. 
Pater  Noster  pichenin. 

Pater  Noster  pichenin, 

Su  F  aitar  de  Toselin; 
L'  oselin  el  giera  verto, 

E  San  Piero  giera  scoverto; 
Varda  in  qua, 

Varda  in  là, 
Varda  su  quela  finestrela: 

Ghe  xè  'na  colomba  bianca  e  bela; 
Cossa  la  gà  in  beco: 

JNa  bronza  de  fogo  benedeto; 
Ne  casca  'na  giozza 

Su  quela  piera  rossa; 
Piera  rossa  s'ciopetava, 

Tuto  '1  mondo  iluminava; 
Ruminava  Santa  Maria 

Co  tre  Anzoli  in  compagnia: 
Un  Batista  e  un  Lorenzo, 

Ch'  el  portava  bon  incenso. 

Aqua  de  mar,  pomolo  de  V  aitar  : 
Beata  quel'  anema  che  la  poi  imparar. 


(Variante). 

Pater  Noster  picolo, 

De  vera  penitenza; 
Arco  celeste, 

San  Zuane  Evangelista 
Porta  le  ciave: 

Paradiso  verto. 
Cossa  ghe  xè  drento? 

Del  fogo  benedeto. 
Ne  casca  'na  giozza 

Su  quela  piera  rossa; 
Piera  rossa  no  s'eiopè, 

Tuto  '1  mondo  iluminè, 
Iluminè  Santa  Maria; 

Quatro  anzoli  va  per  via 
A  zigando:  Piero,  Polo, 

Gaveu  visto  el  mio  figliuolo? 
Mi  sì  che  Fò  visto, 

Mi  sì  che  Fò  visto: 
El  giera  in  ne  la  cela, 

Ch"  el  cantava  messa  bela 
Per  i  vivi  e  per  i  morti. 

Per  i  santi  paternostri; 
Per  i  vivi  e  pelegrini, 

Che  ne  manda  dei  zechini; 
Aqua  de  mar,  pomolo  de  l'aitar: 

Beata  quela  madre  che  me  V  à  fata  imparar. 


—  44  — 

80. 

Munega,  munega  Santa  Ciara. 

Munega,  munega  Santa  Ciara, 

Imprestarne  la  vostra  scala 
Fin  che  vado  in  Paradiso, 

A  vedar  quel  bel  viso. 
Quel  bel  viso  giera  morto, 

E  nissun  se  ne  ga  incorto  ; 
I  angioli  cantava, 

La  Madona  sospirava, 
El  Signor  in  zenocion: 

Oh,  che  bela  sta  orazioni 


51. 
Te  saludo,  Sabo  Santo. 

—  Te  saludo,  Sabo  Santo! 

Ma  par  cossa  xestu  sta  tanto? 
Parche  no  xestu  vegnudo?  — 

—  Parche  no  gò  podudo. 
Tasi,  tasi,  fantolina, 

Che  domenega  de  matina 
Te  portare  un  agneleto, 

Un  ovo  fresco  benedeto. 
Una  feta  de  fugazza. 

Te  saludo,  dona  Pasqua!  — 

I  SANTI   A   COSSA   I  XÈ  SORA. 

Santa  Lussia  xè  sora  i  oei. 

Sant' Apolonia  xè  sora  el  mal  de  denti. 

Sant'Agata  xè  sora  el  mal  dei  peti. 

Sant' Ana  xè  V  assistente  de  le  partoriente. 

Santa  Marta  xè  sora  i  córsi. 

Sant'  Ignazio  xè  sora  i  dolori. 

Sant'  Andrea  Avelin  xè  sora  la  morte  subitana. 

San  Biaso  xè  sora  el  mal  de  gola. 

Sant'Augusta  xè  sora  el  mal  de  testa. 

San  Luigi  xè  sora  i  tisici. 

San  Donin  xè  sora  le  morsegadure  dei  cani  rabiosi. 

San  Pelegrin  xè  sora  el  mal  de  gambe. 

San  Roco  xè  sora  la  peste. 

San  Vissenzo  xè  sora  i  infermi. 

Sant'  Isepo  xè  sora  la  bona  morte. 

Santa  Veneranda  la  xè  sora  le  aneme  dei  povari  morti  che 

va  a  torzio. 
San  Gaetano  xè  sora  la  providenza. 
Sant'Antonio  da  Padova  xè  el  dispensier  de  le  grazie, 

parche  el  ghe  ne  dispensa  tredese  al  giorno; 
E  xè  scrito  nel  Tabernacolo: 
Sant'  Antonio  per  miracolo. 
Sant'  Alberto  xè  sora  le  cose  che  s'  à  perso. 
San  Zuane  xè  sora  l' ingane. 
Santa  Teresa  xè  sora  le  cative  leture. 
San  Severo  xè  sora  i  prigionieri,  parche  el  ghe  fa  dir 

el  vero. 
San  Maso  (Tomaso)  xè  sora  i  increduli. 
Santa  Catarina  xè  sora  le  done  maridae. 

San  Girolamo  xè  sora  i  ladri  e  i  assassini. 
Santa  Maria  Madalena  xè  sora  le  done  de  mondo. 
Santa  Barbara  xè  sora  le  saete  e  i  tempi  cativi. 
Sant'Antonio  xè  sora  el  fogo. 
San  Crispin  xè  sora  i  calegheri. 
Sant'  Isepo  xè  sora  i  marangoni. 
Santa  Cicilia  xè  sora  i  sonadori. 
San  Piero  xè  sora  i  pescaori. 

San  Nicolò  dei  Bari  xè  el  protetor  dei  marineri  e  dei 
scolari. 


FINE. 


INDICE. 


In  leto  me  ne  vago 
Me  ne  vago  in  leto 
Me  ne  vago  in  leto 
Iago  in  leto.    .    . 
In  leto  me  ne  andrò 
Bona  sera,  Madre  Maria 
Bona  sera,  Santi    . 
Bona  sera,  morti    . 
Bona  sera.    .    .    . 
Signor,  ve  ringrazio 
Santa  Maria  possente 
Ve  saludo,  alta  Regina 
Ama  Idio .    .    . 
Angelo  mio  beato 
Presento  sto  Angele  Lei 
Ye  oferisso,  Signor 
Gesù,  Giusepe  e  Maria 
Anzolo  del  ciel  .    . 
Aqua  Santa  .    . 
Aqua  Santa  .    . 
A  1'  altare  me  parecio 
Angioli  e  Santi . 
Angioli  e  Santi . 
Santa  Barbara  . 
Ancuo  xè  Venare 
Chi  voi  sentir   . 


Pag. 


7 
8 
ivi 
9 
ivi 
ivi 
10 
ivi 
ivi 
ivi 

11 

12 
ivi 
13 
ivi 
14 
ivi 
ivi 
15 
ivi 
ivi 
16 
ivi 
ivi 
ivi 
17 


L'orazion  del  Yenare  .  . 
E  Maria  del  gran  lemento 
Quando  è  rissussitato . 

0  gente  che  passate  . 
Spirito  Santo  .  .  . 
Yerbum  Dei ...  . 
Ye  saludo,  bela  Dama . 
E  la  Madona  .  •  . 
Gesù  bambino  nasse  . 
Bela  note  de  Mal.  . 
Pastorela  de  fladal.  . 
El  mese  de  Mal  .  . 
Erode  traditore  .  .  . 
El  Zioba  Santo  .  ,  . 
Maria  Madalena  .  . 
Yignarà  el  mondo  ■  • 
La  Yale  de  Giosafate  . 
E  una,  e  una  .  •  • 
Anzoleto  che  vien  dal  Paradiso, 
Ana  Susana -  .  . 
Ti  Naneto,  ti  Naneto 
Pater  noster  grando 
Pater  noster  pichenin 
Munega,  munega  Santa  Ciara. 
Te  saludo,  Sabo  Santo 

1  Santi  a  cossa  i  xè  sora 


Pag. 


19 

ivi 
29 
ivi 
21 
ivi 

ìì 

24 
ivi 
26 
ivi 
27 
30 
31 
ivi 
33 
ivi 
34 
41 
40 
41 
ivi 
42 
44 
ivi 
45 


LIBRARY  OF  CONGRESS 


I  II  IN 

0"022  204  580  0 


Altre  pubblicazioni 


Canti  Popolari  Veneziani  raccolti  da  D.  G.  Bei  noni. 
Venezia,  Tipogr.  Fontana-Ottolini  1873  ;  Prezzo 
L  3  :  00. 

Fiabe  e  Novelle  Popolari  Veneziane  raccolte  dallo  stes- 
so; Venezia,  Tipografia  Fontana-Ottolini  1873: 
Prezzo  L.  2:00.' 

Leggende  Fantastiche  Popolari  Veneziane  raccolte  dalle» 
stesso;  Venezia,  Tip.  Fontana-Ottolini  4873  ; 
Prezzo  Cent.  GO. 

L' Igiene  della  Tavola  dalla  bocca  del  popolo  ossia  Pro- 
verbi che  hanno  riguardo  all'alimentazione, 
raccolti  ed  ordinati  dallo  stesso  ;  Venezia.  Tip. 
Cecchini  e  Comp.,  187*2;  Prezzo:  L.  1  :  00. 


il  mini 
0  022  204  580  0 


Conservation  Resources 
Lig-Free®  Type  I 
Ph  8.5,  Buffered 


